For å bli kvitt flass og seborreisk eksem må soppveksten stoppes. Da må man bruke salver og spesielle sjampoer. Soppdrepende sjampo kan kjøpes på apoteket uten resept, blant annet under navnet Fungoral. Men flass har lett for å komme tilbake. Derfor kan det være lurt å bruke sjampoen av og til, også etter at flassen er borte. Blir det riktig ille, bør man søke lege og få resept på mer effektiv flass-sjampo.